OzLabs/hebrew-wiki-articles huggingface dataset:
פלימות' ניו-פיינר

פלימות' ניו-פיינר, קבריולה
פלימות' ניו-פיינר (באנגלית: Plymouth New Finer) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1932.

סך הכול יוצרו 83,910 יחידות.

==תצורות פלימות' מודל PA ==
* סדאן
* קופה 
* קבריולה (4 מושבים)
* רודסטר (2 מושבים)

== תמונות ==
<gallery>
Plymouth-dashboard0796.JPG|פלימות' ניו-פיינר - מבט לתא הנהג
</gallery>

==ראו גם==
* קרייזלר
* פלימות' מודל Q
* פלימות' מודל 30U
* פלימות' מודל PA
* פלימות' דה לוקס
* פלימות' קרנברוק
* פלימות' פלאזה
* פלימות' ואליאנט
* פלימות' רליאנט

==לקריאה נוספת==
* [http://www.ply33.com/Models/PB/ פלימות' ניו-פיינר ] (1932 Plymouth Model PB - Plymouth: The First Decade)

==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1932
ניו-פיינר
קטגוריה:מכוניות אמריקאיות
פלימות' קרנברוק

פלימות' קרנברוק קבריולה, שנת 1953

פלימות' קרנברוק (באנגלית: Plymouth Cranbrook) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1951–1953.

בשנת 1953 עבר דגם ה"פלימות' קרנברוק" מתיחת פנים יסודית.

הדגם יוצר גם באוסטרליה. בין השנים 1951-1953 יוצרו באוסטרליה 4,382 יחידות.

==סדרות פלימות' קרנברוק==
* סדרת P-23 (בין השנים 1951-1952)
* סדרת P-24 (שנת 1953)

==תצורות פלימות' קרנברוק==
* 4 דלתות - סדאן
* 2 דלתות - קופה 
* 2 דלתות - הרדטופ קופה
* 2 דלתות - קבריולה
* 3 דלתות - סטיישן

== תמונות ==
<gallery>
קובץ:1951 Plymouth 3.6-liter 'six' in a Cranbrook.jpg| מנוע 6 צילינדר, פלימות' קרנברוק, שנת 1951
קובץ:PlymouthCranbrook.jpg| פלימות' קרנברוק
קובץ:1952 Plymouth Cranbrook interior (9591576580).jpg|פלימות' קרנברוק שנת 1952 - מבט לתא הנהג
קובץ:1952 Plymouth Cranbrook (4794329835).jpg|פלימות' קרנברוק שנת 1952 - מבט לתא הנהג וללוח הבקרה
קובץ:1951 Plymouth Cranbrook (2426271060).jpg|פלימות' קרנברוק, 2 דלתות, שנת 1951
קובץ:1952 Plymouth Cranbrook (9588777603).jpg|פלימות' קרנברוק, 2 דלתות, שנת 1952
קובץ:1952 Plymouth Cranbrook (4794330837).jpg|פלימות' קרנברוק, 2 דלתות, שנת 1952
קובץ:1951 Plymouth Cranbrook (2426271054).jpg|פלימות' קרנברוק, 2 דלתות, שנת 1951
</gallery>

==ראו גם==
* קרייזלר
* פלימות' מודל Q
* פלימות' מודל 30U
* פלימות' ניו-פיינר
* פלימות' דה לוקס
* פלימות' פלאזה
* פלימות' ואליאנט
* פלימות' רליאנט
* פלימות' קונקורד

==קישורים חיצוניים==

* [https://www.youtube.com/watch?v=ccAU3fADHmI פלימות' קרנברוק ] (3:17 דקות), יו-טיוב
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1951
קרנברוק
קטגוריה:מכוניות אמריקאיות
אריה צבן

אריה צבן (נולד בשנת 1961) הוא פרופסור ישראלי לכימיה, המכהן כנשיא אוניברסיטת בר-אילן מאז שנת 2017.

פרסם מעל 140 מאמרים אקדמיים בכתבי עת מקצועיים ובספרים ורשם 13 פטנטים, שתשעה מהם מיושמים בחברות הזנק. במחקריו נכללת סוללת אלומיניום-אוויר לרכב חשמלי, המאפשרת לגמוא מרחק של 350 ק"מ ומתודלקת במים להכפלת המרחק הזה.

==ביוגרפיה==

סיים בהצטיינות קורס טיס מס' 97 בצה"ל (למרות גובהו, 1.96 מ', הנחשב לחריג) ושירת בחיל האוויר כטייס קרב במטוס פנטום.

בוגר אוניברסיטת בר-אילן בכימיה בהצטיינות. בעל תואר דוקטור באלקטרוכימיה בהצטיינות יתרה מאוניברסיטת בר-אילן (1995). לאחר מחקר בתר-דוקטורט במעבדה הלאומית לאנרגיה חלופית בדנוור שבקולורדו בארצות הברית, חזר לבר-אילן כמרצה בכיר והקים בה את המכון לננוטכנולוגיה ולחומרים מתקדמים וניהל אותו במשך שבע שנים. מונה לסגן נשיא האוניברסיטה למחקר ופיתוח, וב-1 באוקטובר 2017 החליף את פרופסור דניאל הרשקוביץ כנשיא האוניברסיטה.

תחומי המחקר שלו הם כימיה ואנרגיה בת קיימא. במעבדתו באוניברסיטת בר-אילן מייצרים תאים פוטו-וולטאיים שיעילותם גבוהה, וחומרים על פי מפרט תכונות (Materials by design).

שותף במספר תוכניות לחינוך לחיסכון באנרגיה ושימוש באנרגיה חלופית בבתי ספר ובמוסדות אקדמיים.

== חיים אישיים ==
מתגורר בשוהם. נשוי לרחלי ואב לארבעה.

==פרסים, מלגות והוקרה (רשימה חלקית)==
* מלגת רוטשילד
* מלגת לוי אשכול
* "המדען הצעיר המצטיין" של האגודה הישראלית לכימיה (2001)
* פרס לנדאו למדעים ולמחקר על מחקר באנרגיה מתחדשת (2008)
* פרס האגודה הישראלית לוואקום - מדע, טכנולוגיה ויישומים (2011)
* פרס החוקר המצטיין של האגודה הישראלית לכימיה (2015)
* פרס קולטהוף מטעם הטכניון על מחקריו בתחומי האלקטרוכימיה, תאים חשמליים, ופיתוח חומרים ליישומי אנרגיה שונים (2016). במסגרת זכייתו צבן הוא אורח הכבוד של הפקולטה לכימיה בטכניון לשנת 2016–2017

==חברויות ציבוריות==
* חבר בוועדה הממשלתית למקורות אנרגיה חלופית
* סגן יו"ר של הקונסורציום הישראלי לפתרונות אנרגיה סולארית
* היה חבר ועדה מדעית למיפוי המחקר האקדמי בתחומי טכנולוגיות המקטינות את השימוש בנפט בתחבורה באקדמיה הלאומית הישראלית למדעים

==קישורים חיצוניים==

* [http://ch.biu.ac.il/he/node/750 העמוד של פרופ' אריה צבן], באתר אוניברסיטת בר-אילן
* [http://www.zabanlab.com אתר המעבדה של אריה צבן], באוניברסיטת בר-אילן 
* [https://www.linkedin.com/in/arie-zaban-868a3b77 הפרופיל של פרופ' אריה צבן], באתר לינקדאין 
* [https://www.youtube.com/watch?v=fsoG7A-LD1Y פרופ' אריה צבן מציג: בבר-אילן מפיקים חשמל משמש], באתר יוטיוב, 21 בפברואר 2011
* [https://www.youtube.com/watch?v=4s5J_C__cAI הרצאתו של פרופ' אריה צבן: המחקר המדעי בבר-אילן אל מול העולם], באתר יוטיוב, 16 בנובמבר 2014
* [https://www.youtube.com/watch?v=RMldzQWiea8 רואים קולות דרך ננוטכנולוגיה], באתר יוטיוב, 25 בנובמבר 2015 
* [https://www.youtube.com/watch?v=mF5Z7u4nCWU איך ננוטכנולוגיה משפרת את העולם], באתר יוטיוב, 25 בנובמבר 2015 
* 

==הערות שוליים==

קטגוריה:זוכי פרס לנדאו למדעים ולמחקר
קטגוריה:חוקרי ננוטכנולוגיה ישראלים
קטגוריה:טייסי חיל האוויר הישראלי
קטגוריה:כימאים ישראלים
קטגוריה:נשיאי אוניברסיטת בר-אילן
קטגוריה:סגל אוניברסיטת בר-אילן: כימיה
קטגוריה:שוהם: אישים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1961
ישראל מיכל רבינוביץ

ישראל מיכל רבינוביץ (ימ"ר; ב' בסיוון ה'תקע"ח, 6 ביוני 1818 - שבת י"ב בסיוון ה'תרנ"ג, 27 במאי 1893) היה מלומד יהודי ליטאי-צרפתי, מראשוני חובבי ציון, ומתרגם התלמוד הבבלי לצרפתית.

==ביוגרפיה==
נולד בהורודץ, במחוז קוברין שבפלך גרודנו, לרב משה צבי (נפטר 1862) שהיה דור שני לרבני הורודץ ובמקביל גם רבה של אנטופול. בילדותו נחשב לילד פלא והשתמר רישום שלו כחבר מן המניין באחת מקבוצות הלימוד של בית הכנסת, בכינוי "ילד שעשועים". הוא למד בבריסק דליטא ואחר כך בהורדנה והחל להעביר בעצמו שיעורים בתלמוד באחד מבתי הכנסת. תקופה מסוימת חזר לבית אביו באנטופול ושימש כממלא מקומו בדרשות בבית הכנסת בתקופות היעדרות של האב. בתקופה זו נישא לאשה מבריסק ועבר לגור בעיר, אך הנישואין לא צלחו והזוג נפרד. קיימת סברה לפיה נולד לזוג ילד אותו הותיר ימ"ר בחזקת גרושתו, השמועה הסבירה את הגירושין בכך שימ"ר נתפס להשכלה ומגבלות הנישואין והפרנסה הפריעו את התקדמותו במחקריו ובאורח חייו החדש.

ימ"ר נסע לברודי והצטרף לקבוצת המשכילים בעיר כמו יצחק ארטר וחבריו. במשך שנה וחצי התרועע עם משכילי ברודי כדי לרכוש את השפה הגרמנית, ואז נסע לברסלאו ללמוד לטינית ויוונית מפי פרופ' דניאל חבולסון. באוניברסיטת ברסלאו למד בלשנות אך לא השלים את לימודיו אלו, אף על פי שהוציא בתקופה זו ספר דקדוק עברי, ועבר ללמוד רפואה. עם השלמת לימודיו לאחר שמונה שנים, היגר לצרפת והתמנה ב-1854 כסטאז'ר בבית חולים פריזאי. הוא הגיש תרגום משלו לצרפתית של אחד מכתביו הרפואיים של הרמב"ם, "סמי המוות והרפואות כנגדם", כדיסרטציה שלו.

בשלב זה נטש את עיסוקיו הרבים והתמקד במפעלו הגדול, תרגום התלמוד הבבלי לצרפתית, שנתפסה אז כשפה הבין-לאומית הבולטת, מתוך מטרה להראות את חכמת עם ישראל לאומות העולם. תרגומו, שנדפס על מסכת מכות, סנהדרין, בבא קמא, בבא מציעא ובבא בתרא, אינו רק תרגום מילולי שורה-מול-שורה כמקובל, אלא סיכום שיטתי של כל סוגיה. במקביל פרסם שני ספרים על דיני הנפשות בתלמוד ודיני נזיקין שבתלמוד. כל הספרים הללו נדפסו בשנות ה-70 של המאה ה-19, שלפי עקיבא בן-עזרא (קוסטרומצקי) היו העשור הפורה בחיי רבינוביץ בשדה חכמת ישראל.

משתתפי [[ועידת קטוביץ. רבינוביץ יושב שני מימין בשורה הראשונה]] 
רבינוביץ היה פעיל ציוני בפריז, תמך באגודת היהודי הנצחי שקראה להתחדשות יהודית בארץ ישראל, ועמד בראש אגודת "בני ציון" ואחריה "נושאי נס ציונה", שתיהן בפריז. הוא שימש ציר בני ציון לוועידת קטוביץ ונבחר בה לחבר הוועד המרכזי.

במאי 1890 ביקר בעיר הולדתו הורודץ שבה כיהן אז אחיו הרב יהושע יעקב רבינוביץ כרב, על מקומו של אביהם. הוא נשא נאום בגרמנית בשבח התלמוד, והזכיר את דרשתו - חמישים שנה קודם לכן - באותו מקום. בהיותו בוורשה ניסה לארגן הדפסת ספריו בתרגום לרוסית אך הדבר לא יצא אל הפועל.

ימ"ר נפטר לאחר תקופת מחלה, בלונדון שבה גר בשלוש שנותיו האחרונות, ביום שבת י"ב בסיוון ה'תרנ"ג, 27 במאי 1893. הוא נקבר בעיר ביום שני.

==לקריאה נוספת==
* עקיבא בן-עזרא (קוסטרומצקי), ד"ר ישראל מיכל רבינוביץ, בתוך: דמויות: [אישים ידועים ובלתי ידועים], תל אביב תשל"ח, עמ' 108–114
* ר' ישראל מיכל ראבינאוויץ, נקרולוג, בתוך: לוח אחיאסף לשנת תרנ"ד, עמ' 302–303

==קישורים חיצוניים==

* 
* 
* ; ; 
* 

==הערות שוליים==

קטגוריה:מתרגמים מעברית
קטגוריה:מתרגמים לצרפתית
קטגוריה:מתרגמים יהודים
קטגוריה:חוקרי תלמוד
קטגוריה:רופאים יהודים צרפתים
קטגוריה:חובבי ציון
קטגוריה:יהודים ליטאים
קטגוריה:יהודים צרפתים
קטגוריה:ילידי 1818
קטגוריה:נפטרים ב-1893
דודג' Aries

דודג' Aries, קופה, שנת 1984

 דודג' Aries (באנגלית: Dodge Aries) היא מכונית משפחתית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1981–1989.

הדגם השתייך לסדרת "Chrysler K platform" של חברת קרייזלר.

יוצרו 978,640 יחידות.

הדגם הכמעט זהה לדגם ה"דודג' Aries" של חברת קרייזלר בין השנים 1981–1989 היה דגם הפלימות' רליאנט. יוצרו 978,640 יחידות מדגם ה-Dodge Aries, לעומת 1,114,618 יחידות מדגם ה"פלימות' רליאנט".

==תצורות==
* 4 דלתות - סדאן
* 2 דלתות - קופה
* 5 דלתות - סטיישן

== תמונות ==
<gallery>
קובץ:Dodge Aries station wagon (4160663936).jpg| דודג' Aries סטיישן
קובץ:'85-'89 Dodge Aries Wagon.jpg| דודג' Aries סטיישן
קובץ:1981 Dodge Aries Cp.jpg| דודג' Aries קופה, שנת 1981
קובץ:85-89 Dodge Aries sedan.jpg| דודג' Aries סדאן
קובץ:Dodge Aries K Sedan.jpg| דודג' Aries סדאן
</gallery>

==ראו גם==
* קרייזלר
* דודג'
* פלימות' רליאנט
* דודג' Beauty Winner
* דודג' 330
* דודג' 400
* דודג' 880
* דודג' 600

==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1981
Aries
קטגוריה:מכוניות אמריקאיות
דודג' 116

דודג' 116, (באנגלית: Dodge 116) היא מכונית משפחתית, אשר יוצרה בתצורות נוספות: קופה, קבריולה, סטיישן, לנדולט וטנדר בין השנים 1923–1925 על ידי חברת "האחים דודג' אוטומוביל" אשר בשנת 1928 הפכה לחטיבת דודג' בקונצרן המכוניות האמריקאי קרייזלר.

סך הכול יוצרו 580,108 יחידות.

== היסטוריה==

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

==תצורות==
* סדאן
* קופה
* סטיישן
* קבריולה
* טנדר
* לנדולט

== גלריה ==
<gallery>
קובץ: Busiest Day of the Year, Greenfield Village (9704785328).jpg | דודג' 116
קובץ:24 dodge panel truck.jpg | דודג' 116 - טנדר
קובץ:Wraping up Saturday (9706267128).jpg | דודג' 116 - מבט לתא הנהג ולוח מחוונים
</gallery>

==ראו גם==
* דודג'
* קרייזלר
* דודג' 30–35
* דודג' פאסט פור

==קישורים חיצוניים==

* [https://www.youtube.com/watch?v=ypf86vTyCOI סדרת דודג' 116] (22:51 דקות), יו-טיוב
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1923
116
קטגוריה:מכוניות אמריקאיות
גביע אפריקה לאומות 1976

גביע אפריקה לאומות 1976 היה הטורניר העשירי של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בפעם השלישי באתיופיה בין ה־29 בפברואר ל־14 במרץ 1976. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לבית הגמר. מרוקו סיימה ראשונה בבית הגמר וזכתה באליפות הראשונה בתולדותיה.

== הנבחרות ==
{| class="wikitable sortable" style="text-align: center;"
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
| align="right" |
|מארחת
|7
|1970
|אלופת אפריקה (1962)
|-
| align="right" | זאיר
|מנצחת גביע אפריקה לאומות 1974
|5
|1974
| אלופת אפריקה (1968, 1974)
|-
| align="right" |
|העפלה מהמוקדמות
|6
|1974
|אלופת אפריקה (1957, 1959)
|-
| align="right" |
|העפלה מהמוקדמות
|1
|1963
|שלב הבתים (1963)
|-
| align="right" |
|העפלה מהמוקדמות
|2
|1974
|שלב הבתים (1970, 1974)
|-
| align="right" |
|העפלה מהמוקדמות
|5
|1972
|אלופת אפריקה (1970)
|-
| align="right" |
|העפלה מהמוקדמות
|3
|1974
|מקום רביעי (1962)
|-
| align="right" |
|העפלה מהמוקדמות
|1
|1972
|שלב הבתים (1972)
|}

== שלב הבתים ==

=== בית א' ===
המשחקים שוחקו באצטדיון אדיס אבבה, אדיס אבבה.

=== בית ב' ===
המשחקים שוחקו באצטדיון דירה דאווה, דירה דאווה.

== שלב הגמר ==
המשחקים שוחקו באצטדיון אדיס אבבה, אדיס אבבה.

== קישורים חיצוניים ==
* [http://www.rsssf.com/tables/76a.html מידע מאתר RSSSF]

1976
קטגוריה:תחרויות כדורגל ב-1976
קטגוריה:אתיופיה: כדורגל
דודג' 600

דודג' 600, סדאן, 4 דלתות 

 דודג' 600 (באנגלית: Dodge 600) היא מכונית משפחתית אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1982–1988. הדגם הוצג לראשונה בסוף שנת 1982 כמודל שנת 1983. 

סך הכול יוצרו 309,590 יחידות.

בשנת 1986, מחירו של "דודג' 600" בגרסת ES Turbo ב-ארצות הברית היה 14,856 דולר.

==תצורות==
* 4 דלתות - סדאן
* 2 דלתות - קופה
* 2 דלתות - קבריולה

== תמונות ==
<gallery>
קובץ:Dodge600Coupe.jpg| דודג' 600, קופה
קובץ:1984 Dodge 600 ES Turbo.jpg| דודג' 600, דגם ES Turbo, קבריולט, שנת 1984
קובץ:Dodge 600 Convertible, rear right.jpg| דודג' 600, קבריולט
קובץ:Chrysler Dart -- Rear.jpg| דודג' 600
קובץ:Digital dash.jpg| דודג' 600 - לוח הבקרה הדיגיטלי
</gallery>

==ראו גם==
* קרייזלר
* דודג'
* דודג' Beauty Winner 
* דודג' 330 
* דודג' 400
* דודג' 880
* דודג' Aries

==קישורים חיצוניים==

* [https://www.youtube.com/watch?v=dr2OsTO1Kug דודג' 600 ES Turbo] (2:44 דקות), יו-טיוב 
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1982
600
קטגוריה:מכוניות אמריקאיות
ישעיה בכר שמואל

ר' ישעיה בכר שמואל (23 במאי 1844 – 24 ביוני 1928) היה איש עסקים ואיש ציבור בולגרי-ירושלמי, ממנהלי בית החולים משגב לדך וחבר ועד העדה הספרדית בירושלים.

==קורות חיים==
נולד בסופיה שבבולגריה לבייה ולרב שמואל בכר משה. בצעירותו עסק במסחר בעיר מגוריו, ונישא לריינה ירוחם (לאחר שנפטרה, נישא לרחל בן אדו).

כשהחלה המלחמה העות'מאנית-רוסית בחבל הבלקן בשנת 1877 (ה'תרל"ח), היגר לסלוניקי שביוון יחד עם מספר משפחות יהודיות נוספות. לאחר כשנתיים בסלוניקי, עלה לארץ ישראל בשנת 1880 (ה'תר"ם) והשתכן בירושלים בעקבות שכנועים מצד תנועת חיבת ציון.

בשנת 1881 (ה'תרמ"א) הועמד למכירה מטעם רשות ההוצאה לפועל בעיר העתיקה מבנה "חצר הרבי מרדשיקביץ", לאחר שעל בעליו רבצו חובות. מחשש שיימכר לאנשים שאינם יהודים, פנו אנשי כוללות העדה האשכנזית לר' ישעיה, וזה האחרון רכש את הבית לאחר שלא נמצא אף אדם שישלם את הסכום הגבוה שנדרש. עם הזמן שיפץ את המבנה, הוסיף לו חדרים לישיבה ולבית כנסת, והפך אותו למרכז תפילה ולעלייה לרגל בחגים.

בארץ ישראל התפרנס תחילה מנכסיו שהשאיר בסופיה, ובהמשך הקים בירושלים יחד עם אנשי עסקים עולי בולגריה בית חרושת לטבק טורקי שהחזיק מספר שנים, אך נאלץ להיסגר לאחר שנקבע תחום זה כמונופול של השלטונות והוחכר לחברה צרפתית.

לאחר שסגר את בית החרושת עזב את עסקי המסחר והתמסר לפעילות ציבורית לבקשת רבני העדה הספרדית, ובעצת הרב יעקב שאול אלישר הצטרף כחבר בוועד העדה בירושלים. 

בפעילותו הציבורית נמנה עם מנהלי בית החולים משגב לדך, חברת שבת אחים ומוסדות חסד נוספים. כן נודע כנדבן שביתו היה פתוח לכל.

בשל מחלה מידבקת שהתפשטה בעיר העתיקה, עבר להתגורר בשכונת מחנה יהודה בשנת 1910 (ה'תר"ע).

הלך לעולמו בירושלים ב-24 ביוני 1928 (ו' בתמוז ה'תרפ"ח).
===משפחתו===
בין צאצאיו הבולטים:
* בתו - סולטנה בכר, נישאה לשמואל טאג'יר, ויחד נמנו עם מייסדי תל אביב.
* בתו - מתילדה בכר, נישאה לדוד אבולעפיה.
* נכדתו - ציונה תג'ר.
* נינו - אברהם כ"ץ-עוז.
* בן נינו - אראל מרגלית.

== קישורים חיצוניים ==
* 
* 
* [http://www.nahlaot.co.il/בית-כנסת-בית-שלמה.html בית הכנסת בית שלמה], באתר נחלאות עם רפי כפיר

==הערות שוליים==

קטגוריה:אנשי ועד העדה הספרדית בירושלים
קטגוריה:ירושלים: אישים
קטגוריה:תעשיינים ביישוב
קטגוריה:נדבנים ביישוב
קטגוריה:אנשי עסקים ביישוב
קטגוריה:אנשי עסקים יהודים בולגרים
קטגוריה:אנשי עליות קדומות לארץ ישראל
קטגוריה:אנשי ועד העדה הספרדית בישראל
קטגוריה:סגל משגב לדך
קטגוריה:יהודים הקבורים בהר הזיתים: חלקת הספרדים
קטגוריה:ארץ-ישראלים שנולדו ב-1844
קטגוריה:ארץ-ישראלים שנפטרו ב-1928
קטגוריה:עולים לארץ ישראל בשנים 1800–1881
דודג' 880

דודג' 880 קבריולה, שנת 1964 

 דודג' 880 (באנגלית: Dodge 880) היא מכונית סלון אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1962–1965. 

סך הכול יוצרו 101,200 יחידות.

מתוך 23,000 יחידות אשר יוצרו בשנת 1963, 5,600 יחידות יוצרו בתצורת סטיישן.

==תצורות==
* 4 דלתות - סדאן
* 2 דלתות - קופה
* 2 דלתות - קבריולה
* 5 דלתות - סטיישן

== תמונות ==
<gallery>
קובץ:1964 Dodge 880 four door rear & side.jpg| דודג' 880, שנת 1964
קובץ:1964 Dodge 880 four door front.jpg| דודג' 880, שנת 1964
קובץ:1964 Dodge 880 four door rear.jpg| דודג' 880, שנת 1964
קובץ:1963 Dodge 880 station wagon at 2015 Macungie show 2of3.jpg| דודג' 880, סטיישן, שנת 1963
קובץ:1963 Dodge 880 station wagon at 2015 Macungie show 3of3.jpg| דודג' 880, סטיישן, שנת 1963 - מבט לתוך החלק האחורי של הרכב
</gallery>

==ראו גם==
* קרייזלר
* דודג'
* דודג' Beauty Winner 
* דודג' 330 
* דודג' 600
* דודג' 400
* דודג' Aries

==קישורים חיצוניים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1962
600
קטגוריה:מכוניות אמריקאיות
אינה קראבצקי

אינה קראבצקי (נולדה ב-23 בפברואר 1979) היא שפית ומגישת טלוויזיה ישראלית. התפרסמה לראשונה כאשר זכתה בעונתה הראשונה של תוכנית המציאות "מאסטר שף".

==ביוגרפיה==
קראבצקי נולדה באוקראינה ובשנת 1990 בגיל 11 עלתה יחד עם משפחתה לישראל.

בשנת 2010 השתתפה בעונתה הראשונה של תוכנית המציאות מאסטר שף ששודרה בערוץ 2 וזכתה בה במקום הראשון. לאחר זכייתה בתוכנית עסקה בתחום המסעדנות בארץ.

קראבצקי משתתפת ומגישה תוכניות בישול בטלוויזיה, בין היתר השתתפה והגישה את התוכניות: "אוכל טוב" בערוץ 2, "גורמה בפיתה" יחד עם איציק כהן, "7 מנות לשבעה ימים" ששודרה אף היא בערוץ 2 ואת תוכנית הבישול "טעמים ירוקים" המשודרת בערוץ הראשון ובערוץ כאן 11.

==קישורים חיצוניים==
* 

==הערות שוליים==

קטגוריה:שפיות ישראליות
קטגוריה:מנחות טלוויזיה ישראליות
קטגוריה:זוכי מאסטר שף (ישראל)
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:ישראליות שנולדו ב-1979
קטגוריה:ישראלים שנולדו ב-1979
דודג' 30-35

דודג' 30-35, שנת 1915
דודג' 30-35 (באנגלית: Dodge 30-35) היא מכונית משפחתית, דגם "טורפדו" 4 דלתות, אשר יוצרה בין השנים 1914–1916 על ידי חברת "האחים דודג' אוטומוביל" אשר בשנת 1928 הפכה לחטיבת דודג' בקונצרן המכוניות האמריקאי קרייזלר.

יוצרו 116,400 יחידות. צבא ארצות הברית הזמין כ-150 יחידות.

הגנרל במהפכה המקסיקנית, פנצ'ו וייה היה בעליו של דגם "דודג' 30-35".

== היסטוריה==

החברה נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה לקבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

==תצורות==
* סדאן (דגם טורפדו, 4 דלתות)
* קבריולה (מינואר 1915)

== תמונות ==
<gallery>
קובץ:Pancho villa car.jpg| דודג' 30-35
קובץ: 1915 Dodge Brothers Touring (31627882702).jpg |דודג' 30-35
קובץ:1915 Dodge Touring Car (31776255805).jpg|דודג' 30-35, שנת 1915
</gallery>

==ראו גם==
* דודג'
* קרייזלר
* דודג' 116

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1914
30
קטגוריה:מכוניות אמריקאיות
שפשפת

שפשפת היא תהליך דלקתי וגירוי של העור באזור המפשעה ובמידה משנית אזורים אחרים כבית שחי, ומתחת לשדיים אצל נשים, היוצר פריחה וגרד. השפשפת נוצרת באזורים בהם יש קפלים, לחות, וחיכוך מתמיד. מזג אוויר חם ולח, בהם אנשים סובלים יותר מזיעה מקדם היווצרות שפשפת. ישנם מספר טיפולים אפשריים לשפשפת.

==מניעה וטיפול==
===מניעה===
האזורים המועדים להופעת שפשפת הם בעיקר אזורים לחים, בהם עור נוגע בעור באופן קבוע או רפטטיבי. הצטברות זיעה והשמנת יתר מגבירות את הסיכוי להופעת שפשפת. לפיכך, אזורים שכיחים במיוחד הם בית השחי, מפשעה, ומתחת לשדיים אצל נשים. שמירת אזורים אלה יבשים ומאווררים ככל הניתן, תוכל לצמצם את הסיכוי להופעת שפשפת באופן ניכר. לבישת בגדים מכותנה, ייבוש כהלכה לאחר מקלחת, וכן אוורור האזור ככל הניתן יצמצמו משמעותית הופעת שפשפת. שימוש בטלק עשוי למנוע שפשפת או להקל עליה.

===טיפול===
לאחר הופעת שפשפת, יש לנקוט בכל האמור בפרק "מניעה" לעיל. כמו-כן, ניתן לפנות לרופא עור על מנת לקבל תרופת מרשם. בהתאם לסוג השפשפת, רופא העור יוכל לרשום תכשיר אנטיבקטריאלי או אנטי-פטרייתי.

==בתרבות==
בחברה הישראלית, שפשפת מקושרת לשירות בצה"ל, זאת מכיוון שבמהלך השירות החיילים נמצאים שעות רבות בתנאי חום ולחות, ומרבים בפעילות גופנית, ולכן שפשפות נפוצות. הביטוי "שפשוף נעים" השגור בשפה העברית מקושר חלקית למחלת השפשפת במקביל להתבגרות וניסיון במהלך השירות הצבאי. ביטוי זה הוליד את הכותרת לסרט השלישי בסדרת אסקימו לימון, "שפשוף נעים".

==קישורים חיצוניים==

* [http://www.clalit.co.il/he/medical/medical_diagnosis/Pages/intertigo.aspx שפשפת], באתר שרותי בריאות כללית

==הערות שוליים==

קטגוריה:מחלות עור והרקמה התת-עורית
דודג' 330

דודג' 330 (באנגלית: Dodge 330) היא מכונית סלון אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1962–1964. 

הדגם התבסס על פלטפורמת "Chrysler B platform" של קונצרן קרייזלר.

==תצורות==
* 4 דלתות - סדאן
* 2 דלתות - קופה

== תמונות ==
<gallery>
קובץ:1963 Dodge 330 2dr hard top (4368983593).jpg| דודג' 330 קופה, שנת 1963
קובץ:1963 Dodge 330 2dr hard top (4369732180).jpg| דודג' 330 קופה, שנת 1963
</gallery>

==ראו גם==
* קרייזלר
* דודג'
* דודג' Beauty Winner 
* דודג' 880 
* דודג' 600
* דודג' Aries
* דודג' פולרה

==לקריאה נוספת==
* [http://www.oldride.com/library/dodge_330.html דודג' 330] (oldride.com/library/dodge 330)

==קישורים חיצוניים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1962
330
קטגוריה:מכוניות אמריקאיות
מנזר גאנדזסאר

מנזר גאנדזסאר (בארמנית: Գանձասարի վանք) הוא מנזר ארמני ממוקם ברובע מארטקרט בנגורנו קרבאך. "גאנדזסאר" פירושו "הר האוצר" או "אוצר הגבעה" בארמנית. המנזר מחזיק שרידים אשר לפי האמונה השתייכו ליוחנן המטביל ואביו זכריה הכהן.

עד מלחמת נגורנו קרבאך השלישית וכיבוש נגורנו קרבאך, גאנדזסאר היה מקום מושבו של הארכיבישוף של ארצאך הממונה על ידי כס האם הקדושה אצ'מיאדזין של הכנסייה האפוסטולית הארמנית.

==היסטוריה וארכיטקטורה==
מנזר גאנדזסאר הוזכר לראשונה במאה העשירית. בניית קתדרלת גאנדזסאר של יוחנן המטביל החלה בשנת 1216, תחת חסותו של חסן-ג'לאליאן דאוולה , הנסיך הארמני של קאצ'ן . הבנייה הושלמה בשנת 1238 אך נחנכה רק ב-22 ביולי 1240.

במאה ה-14, לאחר נפילת הממלכה הארמנית קיליקיה וירדת יכולת ההשפעה של הכס הקדוש שלה, הוקם מחדש הקתוליקוסיה באצ'מיאדזין אשר צמח באארצאך. מנזר גאנדזסאר הפך למטה של הקתוליקוסיה של אר'וואנק, הידועה גם בשם הכס הקדוש של גאנדזסאר. הקמתה היא תוצאה של חיפוש בישופי עתיק אחר אוטונומיה כנסייתית, כדי לפצות על חוסר השליטה והתקשורת מתוך המושב המרכזי. כמו כן, הקמת הקתוליקוסיה הייתה חלק משימוש מהאסטרטגיה המקומית בארמניה, אשר נשלטה על ידי שלטון אסלאמי זר, כדי לשמר בקרב העם מראית עין של סמכות דתית. במאה ה-16 הוא נכפף לקתוליקוס אשר לעיתים קרובות היו בני שושלת חסן-ג'לאליאן דאוולה.

מתחם הקתדרלה מוגן על ידי חומות גבוהות. בחלק עליו מונחת הכיפה, ישנם תבליטים המתארים את הצליבה, את אדם וחווה ושני מיינסטרים המחזיקים דגם של הכנסייה מעל לראשיהם, כמנחה לאלוהים. התבליטים הושוו לגילופים המשוכללים באגטמר וכמה היסטוריונים לאמנות רואים במנזר את אחת מיצירות המופת של האדריכלות הארמנית.

== קישורים חיצוניים ==

* 

קטגוריה:הכנסייה האפוסטולית הארמנית: מנזרים
קטגוריה:נגורנו קרבאך
דודג' ביוטי ווינר

דודג' ביוטי ווינר (באנגלית: Dodge Beauty Winner) היא מכונית משפחתית אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1935–1936.

פירוש "Beauty Winner" בעברית: "זוכת היופי".

==תצורות==
* 4 דלתות - סדאן
* 2 דלתות - קופה
* 2 דלתות - קבריולה

== תמונות ==
<gallery>
קובץ:Dodge Series D-2 Six Touring Sedan 1936.jpg| דודג' Beauty Winner, שנת 1936
קובץ:Dodge 4-Door Touring Sedan 1936.jpg| דודג' Beauty Winner, סדאן, 4 דלתות, שנת 1936
</gallery>

==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1935
ביוטי וינר
קטגוריה:מכוניות אמריקאיות
גביע אפריקה לאומות 1978

גביע אפריקה לאומות 1978 היה הטורניר האחד עשר של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בגאנה בין ה־5 ל-16 במרץ 1978. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. גאנה זכתה באליפות השלישית בתולדותיה לאחר שנצחה במשחק הגמר אוגנדה 2–0.

== הנבחרות ==
{| class="wikitable sortable" style="text-align: center;"
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
| align="right" |
|מארחת הטורניר
|4
|1970
|אלופת אפריקה (1963, 1965)
|-
| align="right" |
|מנצחת גביע אפריקה לאומות 1976
|2
|1976
|אלופת אפריקה (1976)
|-
| align="right" |
|העפלה מהמוקדמות
|3
|1965
|מקום שני (1965)
|-
| align="right" |
|בעקבות השהיית מאלי וחוף השנהב
|0
|
|
|-
| align="right" |
|העפלה מהמוקדמות
|2
|1976
|מקום שלישי (1976)
|-
| align="right" |
|העפלה מהמוקדמות
|3
|1974
|אלופת אפריקה (1972)
|-
| align="right" |
|העפלה מהמוקדמות
|4
|1976
|מקום רביעי (1962)
|-
| align="right" |
|העפלה מהמוקדמות
|1
|1974
|מקום שני (1974)
|}
נבחרת חוף השנהב העפילה לטורניר אולם בעקבות שיתוף של שחקן שלא לפי התקנון במשחק השני של הסיבוב השני במוקדמות נגד מאלי היא הושאתה מהאליפות. מאלי, שהפסידה לחוף השנהב בסיבוב השני, גם הושהתה בעקבות פגיעת שוטרים ואנשי אבטחה במשחק הראשון בין השתיים. בעקבות זאת נבחרת וולטה עילית, שהפסידה לחוף השנהב בסיבוב המוקדמות הראשון זומנה להחליף את חוף השנהב.

== שלב הבתים ==
=== בית א' ===
המשחקים שוחקו באקרה.

=== בית ב' ===
המשחקים שוחקו באצטדיון בבה יארה, קומאסי.

== שלבי הנוק-אאוט ==

המשחק על המקום השלישי פוצץ בדקה ה-42 כאשר נבחרת תוניסיה החליטה לרדת מהמגרש כמחאה על השיפוט. בעקבות זאת נפסק לניגריה ניצחון 2–0 ותוניסיה הושהתה למשך שנתיים.

== קישורים חיצוניים ==
* [http://www.rsssf.com/tables/78a.html מידע מאתר RSSSF]

1978
קטגוריה:תחרויות כדורגל ב-1978

קטגוריה:תחרויות כדורגל בגאנה
סוזוקי פרונטה 800

סוזוקי פרונטה 800
סוזוקי פרונטה 800 (באנגלית: Suzuki Fronte 800) היא מכונית סופרמיני, 2 דלתות, 5 מושבים, סדאן מתוצרת יצרנית הרכב היפנית, סוזוקי מוטור, אשר יוצרה בין השנים בין השנים 1962–1969.

נבנו 2,717 יחידות, מתוכן שווקו 2,612 יחידות.

==תכנון "סוזוקי פרונטה 1100"==
חברת סוזוקי תכננה לייצר את דגם ה"סוזוקי פרונטה 1100", עם מנוע 1,100 סמ"ק המפיק 68 כ"ס ומגיע למהירות שיא של 160 קמ"ש, אך התוכנית לא יצאה לפועל.

==ראו גם==
* סוזוקי מוטור
* סוזוקי ספסיה
* סוזוקי קפוצ'ינו
* סוזוקי CV1
* סוזוקי סוויפט
* סוזוקי Suzulight

==לקריאה נוספת==
* [http://www.carfolio.com/specifications/models/car/?car=18018 סוזוקי פרונטה 800] (1966 Suzuki Fronte 800 specifications, information, data)

==קישורים חיצוניים==

* [https://www.youtube.com/watch?v=C7tH4spymUs סוזוקי פרונטה 800] (2:13 דקות), יו-טיוב
קטגוריה:מכוניות סופרמיני
קטגוריה:דגמי מכוניות שהושקו ב-1965
פרונטה 800
קטגוריה:כלי רכב יפניים
אנדרס לונדין

אנדרס לונדין (בשוודית: Anders Lundin; נולד ב-1958) הוא מנחה טלוויזיה וקומיקאי שוודי, ממוצא יהודי 
.

לונדין נולד בסטוקהולם, הוא עבד כמורה להיסטוריה וגאוגרפיה לפני שהחל ללמוד באקדמיה לדרמה.

ב-1987 הופיע לראשונה בסרט בקולנוע ולאחר מכן הנחה תוכנית לילדים בטלוויזיה.

ב-1997 החל להנחות את תוכנית המציאות Expedition: Robinson שעליה מבוססת התוכנית הישרדות.

ב-1999 הנחה את תחרות המלודיפסטיבלן ובשנה לאחר מכן הנחה את תחרות האירוויזיון שנערכה בשוודיה.

מ-2004 ועד 2010 הגיש את תוכנית המוזיקה "Allsång på Skansen".

==קישורים חיצוניים==

* 

==הערות שוליים==

קטגוריה:מנחי האירוויזיון בשוודיה
קטגוריה:שוודים
קטגוריה:קומיקאים שוודים
קטגוריה:אנשי חינוך שוודים
קטגוריה:מורים לגאוגרפיה
קטגוריה:מורים להיסטוריה
קטגוריה:שוודים שנולדו ב-1958
מריה תרזה, נסיכת סבויה (1803–1879)

מריה תרזה, נסיכת סבויה (באיטלקית: Maria Teresa di Savoia; 19 בספטמבר 1803 – 16 ביולי 1879), הייתה בתו של ויטוריו אמנואלה הראשון, מלך סרדיניה, ואשתו של קרלו השני, דוכס פארמה.

==ביוגרפיה==
מריה תרזה נולדה ברומא ב-19 בספטמבר 1803, לויטוריו אמנואלה, דוכס אאוסטה, ולמריה תרזה מאוסטריה-אסטה, בתם של הארכידוכס פרדיננד, דוכס ברייזגאו ומריה ביאטריצ'ה ד'אסטה, דוכסית מאסה. מריה תרזה הוטבלה יחד עם אחותה התאומה מריה אנה, נסיכת סבויה על ידי האפיפיור פיוס השביעי, והורי אמה היו הסנדקים.

בילדותה שהתה מריה תרזה עם שאר משפחתה בסרדיניה, לשם ברחו בני המשפחה מפני נפוליאון. לאחר מפלת נפוליאון בשנת 1814, חזרו בני המשפחה לטורינו. מריה תרזה קיוותה להינשא לדודנה קרלו אלברטו, נסיך קריניאנו, אולם הוא התחתן בשנת 1817 עם מריה תרזה מאוסטריה, בתו של פרדיננד השלישי, הדוכס הגדול של טוסקנה.

ב-5 בספטמבר 1820 התחתנה מריה תרזה עם קרלו, נסיך לוקה, ממנו נולדו לה שני ילדים. על אף היותם טיפוסים שונים לחלוטין, היחסים ביניהם היו מצוינים, ו"אם כי לא הייתה אהבה ביניהם, היה הרבה כבוד".

בשנת 1824 מתה חמותה מריה לואיסה, דוכסית לוקה, ובעלה עלה לשלטון במקומה כקרלו הראשון, דוכס לוקה. עד מהרה נזנחה מריה תרזה על ידי בעלה, שהיה עסוק בהרבה עניינים, והתקרבה יותר אל הדת. היחסים ביניהם שהיו קרירים מלכתחילה, התדרדרו במהירות עם הזמן, ולבסוף פרשה מריה תרזה מחצר האצולה, והפכה לנזירה בווילה שלה בפיאנור.

בשנת 1845 התחתן בנה פרדיננדו קרלו עם לואיז מארי תרז, נסיכת ארטואה, ובשנת 1847 הוכתר בעלה כקרלו השני, דוכס פארמה. אולם עד מהרה פרצו מהומות בדוכסות כחלק ממהפכות אביב העמים, ובעלה ברח מהדוכסות. בשנת 1849 ויתר בעלה על כסאו, ובנם קרלו השלישי, דוכס פארמה עלה לשלטון במקומו. בשנת 1854 נרצח בנה בהתנקשות, ונכדה רוברטו הראשון, דוכס פארמה עלה לשלטון במקומו. לאחר מכן התגוררה מריה תרזה בווילה בסן-מרטינו, ויגאלה מצפון ללוקה, ושם מתה ב-16 ביולי 1879.

==משפחתה==
ב-5 בספטמבר 1820 התחתנה מריה תרזה עם קרלו השני, דוכס פארמה, ממנו נולדו לה שני ילדים:
* לואיזה, נסיכת לוקה (1821–1823)
* קרלו השלישי, דוכס פארמה (1823 – 1854)

==אילן יוחסין==

==קישורים חיצוניים==

==הערות שוליים==

קטגוריה:בית סבויה
קטגוריה:איטלקיות שנולדו ב-1803
קטגוריה:איטלקים שנולדו ב-1803
קטגוריה:נפטרות ב-1879
סרן פילמרק

סרן פילמרק (בדנית: Søren Pilmark; נולד ב-16 באוקטובר 1955) הוא שחקן קולנוע דני.

==ביוגרפיה==
פילמרק נולד בקופנהגן.

הוא נשוי ולו שלושה ילדים.

==משחק==
בשנת 1994 שיחק במיני-סדרה "הממלכה" של הבמאי לארס פון טרייר.

ב-2000 שיחק בקומדיה השחורה "אורות מהבהבים".

ב-2001 הוא הנחה את תחרות האירוויזיון. 

בשנת 2003 שיחק בקומדיית האקשן "Rembrandt". בשנת 2009 שיחק בקומדיית אקשן נוספת "Ved verdens ende". 

בשנת 2014 שיחק בסרט הפשע הדני "הנעלמת" לצד שחקנים כמו פילו אסבאק ודייוויד דנסיק. באותה שנה שיחק בסדרת הטלוויזיה "1864" מאת הבמאי והתסריטאי הדני הידוע אולה בורנדל <small>(אנ').</small> 

בשנת 2017 שיחק דוקטור בקומדיה האמריקאית "לחיות בקטן".

בשנת 2020 גילם את הוקון השביעי, מלך נורווגיה בדרמה ההיסטורית "מרתה ופרנקלין" של רשת NRK.

=== דיבוב ===
הוא לקח חלק בדיבוב הדני של הסרטים נסיך מצרים כיתרו, מרד התרנגולים כרוקי רודס, מעבר ליער כאר ג'יי וחתולים בצמרת כתומאס אומאלי.

==פרסים==
ב-1996 וב-2005 זכה בפרס רוברטס, פרס האוסקר הדני.

ב-2007 היה מועמד לאוסקר בקטגוריית הסרט הקצר.

==קישורים חיצוניים==

קטגוריה:קצרמר קולנוע
קטגוריה:שחקני קולנוע וטלוויזיה דנים
קטגוריה:מנחי האירוויזיון בדנמרק
קטגוריה:מדבבים דנים
קטגוריה:ילידי 1955
דודג' 400

דודג' 400, קבריולה
 דודג' 400 (באנגלית: Dodge 400) היא מכונית משפחתית המוגדרת כמכונית קומפקטית, אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1981–1983. הדגם הוצג לראשונה בסוף שנת 1981 כמודל שנת 1982.

יוצרו 57,401 יחידות.

==תצורות==
*4 דלתות - סדאן
*2 דלתות - קופה
*2 דלתות - קבריולה

== תמונות ==
<gallery>
1983 Dodge 400 Convertible.jpg| דודג' 400, קבריולט, שנת 1983
Dodge 400.jpg | דודג' 400, קופה
</gallery>

==ראו גם==
*קרייזלר
*דודג'
*דודג' Beauty Winner
*דודג' 330
*דודג' 600
*דודג' 880
*דודג' Aries
*דודג' שאדו

==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1981
400
קטגוריה:מכוניות אמריקאיות
אטא בקנטאור

η בקנטאור הוא אחד הכוכבים הבולטים בקבוצת הכוכבים קנטאור עם בהירות נראית מדרגה 2.31. הוא נמצא בחלקה הצפוני של הקבוצה במרחק של כ-305 שנות אור ממערכת השמש.

==מאפיינים==
η בקנטאור הוא כוכב הסדרה הראשית כחול עם סיווג ספקטרלי B2 Ve, מסתו גדולה ומוערכת בכ-12 מסות שמש, רדיוסו כ-5.5 רדיוסי שמש והוא מאיר בעוצמה של קרוב לפי 900 מעוצמת ההארה של השמש באור נראה, אך טמפרטורת פניו הגבוהה, כ-25,000 קלווין, גורמת לכך שכמעט כל קרינתו היא בתחום העל-סגול, כך שעוצמת הארתו הכוללת היא פי 8,700 מעוצמת ההארה של השמש. מהירות הסיבוב העצמי של η בקנטאור היא גבוהה מאוד ועומדת על לפחות 330 קילומטר בשנייה. כתוצאה מכך הוא זורק מפניו שכבות של גז היוצרות דיסקה המקיפה אותו. הקרינה העל-סגולה הנפלטת מהכוכב מייננת את הגז בדיסקה ויוצרת ספקטרום פליטה. אירועים של השלכת גז גורמים לשינויים לא צפויים בבהירות הכוכב, שנעה בין דרגות 2.30 ו-2.41, ומשום כך הוא מסווג כמשתנה גמא בקסיופאה. בנוסף יש ל-η בקנטאור מחזורי השתנות מרובים ומורכבים. התדירות של המחזור הקצר ביותר היא פחות משעה והתדירויות של הארוכים יותר הן בין יום לשלושה ימים. השינויים בבהירות בכל אחד ממחזורי ההשתנות הם ממספר אלפיות של דרגת בהירות ועד לשתי מאיות של דרגת בהירות.

==קישורים חיצוניים==
* [http://stars.astro.illinois.edu/sow/etacen.html η בקנטאור] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג B
קטגוריה:משתני גמא בקסיופאה
קטגוריה:קבוצת הכוכבים קנטאור
מריה תרזה מאוסטריה-אסטה, מלכת סרדיניה

מריה תרזה מאוסטריה-אסטה, מלכת סרדיניה (בגרמנית: Maria Theresia von Österreich-Este; 1 בנובמבר 1773 – 29 במרץ 1832), הייתה בתו של הארכידוכס פרדיננד, דוכס ברייזגאו, ואשתו של ויטוריו אמנואלה הראשון, מלך סרדיניה.

==ביוגרפיה==
מריה תרזה נולדה במילאנו ב-1 בנובמבר 1773, לפרדיננד, ארכידוכס אוסטריה, מושל מילאנו ובנה של מריה תרזה, ולמריה ביאטריצ'ה ד'אסטה, דוכסית מאסה, בתם של ארקולה השלישי ד'אסטה, דוכס מודנה ומריה תרזה צ'יבו-מאלספינה, דוכסית מאסה.

ב-25 באפריל 1789 התחתנה מריה תרזה עם ויטוריו אמנואלה, דוכס אאוסטה, ממנו היו לה 7 ילדים. מריה תרזה הייתה ביחסים טובים מאוד עם גיסתה מארי קלוטילד, נסיכת צרפת, אשתו חשוכת הילדים של קרלו אמנואלה, נסיך פיימונט.

בשנת 1802 ויתר גיסה קרלו אמנואלה הרביעי, מלך סרדיניה על הכתר, ומכיוון שלא היו לו ילדים, עלה בעלה ויטוריו אמנואלה הראשון, מלך סרדיניה לשלטון במקומו, אולם הם נאלצו לשהות בסרדיניה אליה ברחו מפני נפוליאון.

בשנת 1814, עם התמוטטות הקיסרות הנפוליאונית, שב בית סבויה לנחלותיו בפיימונטה ובסבויה, ואף נוספו להן נחלות שהיו שייכות לרפובליקת ג'נובה שחדלה מלהתקיים. הסדרים אלו אושרו על ידי קונגרס וינה. בתחילה התקבלה מריה תרזה בטורינו בהתלהבות, אך עד מהרה היא עוררה אי-נחת בקרב הציבור, והואשמה בכך שרצתה לערער ולבטל עד כמה שניתן את הרפורמות שיושמו במהלך הכיבוש הצרפתי, וכן שהיא מתייחסת לכל מי ששיתף פעולה עם הצרפתים בבוז.

בשנת 1821 פרצו התקוממויות בממלכה בדרישה ליותר חופש וליברליזם, ומשום כך ויתר בעלה ויטוריו אמנואלה על הכתר. מכיוון שהיו להם רק בנות ולא בנים, עלה אחיו קרלו פליצ'ה, מלך סרדיניה לשלטון במקומו. בתחילה ניסתה מריה תרזה להתמנות כעוצרת, אולם עד מהרה עברה להתגורר עם בעלה בניס. בשנת 1824 מת בעלה ויטוריו אמנואלה, אולם מריה תרזה לא הורשתה לחזור לטורינו עד לשנת 1831, וב-29 במרץ 1832 מתה מריה תרזה בז'נבה.

==משפחתה==
ב-25 באפריל 1789 התחתנה מריה תרזה עם ויטוריו אמנואלה הראשון, מלך סרדיניה, ממנו היו לה 7 ילדים:
* מריה ביאטריצ'ה (1792–1840).
* מריה אדליידה קלוטילדה (1794–1802).
* קרלו אמנואלה (1796–1799).
* בת (1800–1801).
* מריה תרזה פרננדה פליצ'יטס גאטנה (1803–1879).
* מריה אנה ריקרדה קרלוטה מרגריטה (1803–1884).
* מריה כריסטינה קרלוטה ג'וזפינה גאטנה (1812–1836).

==אילן יוחסין==

==קישורים חיצוניים==

קטגוריה:בית הבסבורג
קטגוריה:בית אוסטריה-אסטה
קטגוריה:ילידות 1773
קטגוריה:נשים איטלקיות במאה ה-18
קטגוריה:נשות אצולה במאה ה-18
קטגוריה:נפטרות ב-1832
מריה תרזה, נסיכת סבויה

מריה תרזה, נסיכת סבויה (; 31 בינואר 1756 – 2 ביוני 1805), הייתה בתו של ויטוריו אמדאו השלישי, מלך סרדיניה, ואשתו של שארל העשירי, מלך צרפת.

==ביוגרפיה==
מריה תרזה נולדה בארמון המלכותי של בית סבויה בטורינו ב-31 בינואר 1756 לויטוריו אמדאו, דוכס סבויה ומריה אנטוניה פרננדה, נסיכת ספרד, בתם של פליפה החמישי, מלך ספרד ואליזבטה פארנזה.

ב-16 בנובמבר 1773 התחתנה מריה תרזה בארמון ורסאי עם שארל, רוזן ארטואה, נכדו של לואי החמישה עשר, מלך צרפת, ממנו נולדו לה 4 ילדים.

זמן קצר לאחר נפילת הבסטיליה ברחו מריה תרזה ומשפחתה מצרפת, והשתקעו בממלכת סרדיניה, וב-2 ביוני 1805 מתה מריה תרזה בעיר גראץ באוסטריה. בשנת 1824 עלה בעלה לשלטון בצרפת כשארל העשירי, מלך צרפת, אולם הוא הודח במהפכת יולי בשנת 1830.

==משפחתה==
ב-16 בנובמבר 1773 התחתנה מריה תרזה עם שארל העשירי, מלך צרפת, ממנו נולדו לה 4 ילדים:
* לואי אנטואן, דוכס אנגולם (1775–1844)
* סופי ד'ארטואה (1776–1783)
* שארל פרדינן, דוכס ברי (1778–1820)
* מארי תרז ד'ארטואה (1783)

==אילן יוחסין==

==קישורים חיצוניים==

* 

==הערות שוליים==

קטגוריה:בית סבויה
קטגוריה:ילידות 1756
קטגוריה:נפטרות ב-1805
לי-אור אברבך

לי-אור אָבֶרבָּך (נולד ב-21 באוקטובר 1979) הוא עיתונאי ישראלי המשמש סמנכ"ל חטיבת הרדיו של תאגיד השידור "כאן". במסגרת זו הוא אחראי על תחנות הרדיו הלא-חדשותיות של תאגיד השידור הישראלי. כמו כן, מגיש את ההסכת "מה קורה כאן" בו מארח את אנשי התאגיד לשיחות בנושא "מאחורי הקלעים" של עבודתם. קודם לתפקידיו בתאגיד השידור, שימש כתב תקשורת ועורך בעיתון "גלובס".

==ביוגרפיה==
אברבך נולד להורים שעלו לישראל מליטא (אז בברית המועצות) ב-1973. הוא בוגר תואר ראשון בפוליטיקה וממשל ולימודי מדינת ישראל מאוניברסיטת בן-גוריון בנגב.

לאחר שירותו הצבאי החל לשמש ככתב ומגיש בתחנת הרדיו רדיו דרום. בין השנים 2004–2006 היה כתב תקשורת באתר "וואלה". הגיש פינה בתוכנית הבוקר של ערוץ 10. ב-2006 מונה לכתב התקשורת של "מעריב" ו-nrg ברנז'ה. ב-2009 מונה לכתב התקשורת בעיתון "גלובס". במקביל לעבודתו ככתב תקשורת בגלובס, מונה ב-2011 לעורך "פירמה", מגזין המדיה, השיווק והפרסום של "גלובס". אברבך שימש כעורכו האחרון של המגזין עד סגירתו בשנת 2016.

ב-2016 החל להגיש לסירוגין את "סוגרים חשבון", מגזין הכלכלה היומי בטלוויזיה החינוכית. באותה שנה עזב את "גלובס" ומונה לתפקיד מנהל מחלקת התוכן של חטיבת הרדיו של תאגיד השידור "כאן", כמנהל תחנות הרדיו "כאן תרבות", המחליפה את רשת א', ומנהל רשת רק"ע, תחנת הרדיו ברוסית. כמו כן הקים את מערך הפודקאסטים של "כאן". באותה שנה היה למגיש התוכנית הראשונה שהפיק אי פעם התאגיד ושודרה בעמוד הפייסבוק של "כאן". הייתה זו תוכנית ביקורת תקשורת.

ב-2017 מונה לסמנכ"ל חטיבת הרדיו של תאגיד השידור הישראלי. במסגרת זו הוא משמש כמנהל תחנות "כאן קול ישראל" הלא חדשותיות ובכללן התחנות "כאן רק"ע", "כאן מורשת", "כאן תרבות", "כאן קול המוסיקה", "כאן גימל", "כאן 88" ומערך הפודקאסטים. בשנה זו נמנה עם הצוות שניסח את הקוד האתי המחודש של תאגיד השידור הישראלי. בשלהי אותה שנה, עמד בראש ועדה משותפת עם האקדמיה ללשון העברית, אשר בחרה במילה "הֶסְכֵּת" כחלופה העברית ל"פודקאסט".

==קישורים חיצוניים==

* 
* 
* [https://www.kan.org.il/podcast/program.aspx/?progId=2069 מה קורה כאן], כל הפרקים, הסכת באתר כאן
* 
* 

==הערות שוליים==

קטגוריה:עיתונאים ישראלים
קטגוריה:שדרני רדיו ישראלים
קטגוריה:אנשי טלוויזיה ישראלים
קטגוריה:סגל גלובס
קטגוריה:סגל תאגיד השידור הישראלי - שידורי הרדיו
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1979
בריג'יט נילסן

בריג'יט נילסן (בדנית: Brigitte Nielsen; נולדה ב-15 ביולי 1963) היא שחקנית, דוגמנית, זמרת ואישיות טלוויזיונית דנית.

== ביוגרפיה ==
נולדה בשם ג'יטה נילסן ברדוברה, דנמרק. בתם של האנה, ספרנית במקצועה, וסוונד נילסן, מדען.

נילסן היא גיסתו לשעבר של במאי הקולנוע ניקולס וינדינג רפן.

== קריירה ==
החלה לדגמן בשנות ה-80 והצטלמה עבור מגזין פלייבוי, וצולמה בין היתר על ידי הלמוט ניוטון.

בשנת 1985 שיחקה בתפקיד הראשי בסרט "סוניה האדומה" לצד ארנולד שוורצנגר. ובאותה שנה הכירה את השחקן סילבסטר סטאלון, לימים בעלה, לאחר שהופיעו ביחד בסרט רוקי 4" בו גילמה את לודמילה דראגו, אשתו של איוון דראגו, האנטגוניסט הראשי בסרט.

בשנת 1986 הופיע שוב לצד סטאלון בסרט "קוברה". בשנת 1987 שיחקה את קרלה בסרט "השוטר מבוורלי הילס 2".

ב-2005 השתתפה בעונת ה-V.I.P הבריטית של "האח הגדול". ב-2018 חזרה לגלם את דמותה של לודמילה דראגו בסרט "קריד 2". בשנת 2014 שיחקה בסרט הפעולה "Mercenaries" לצד סינתיה רות'רוק וקריסטנה לוקן.

== חיים אישיים ==
נילסן נישאה חמש פעמים, ולה חמישה ילדים, ארבעה בנים ובת אחת. בעלה הראשון היה קספר ווינדינג לו הייתה נשואה בשנים 1983-1984, ולהם ילד אחד בשם ג'וליאן ווינדינג (רוב הזמן גדל לצד אביו, לשניים קשר מצומצם).

היא נישאה לסילבסטר סטאלון ב-1985 בבוורלי הילס, קליפורניה בביתו של המפיק אירווין ווינקלר. נילסן וסטאלון עבדו ביחד על הסרט "רוקי 4" (השניים התארסו במהלך הצילומים, והתחתנו לאחר שחרור הסרט). נישואיהן נמשכו 19 חודשים, שהגירושין הסתיימו סופית ביולי 1987. מערכת היחסים בין השניים, בין היתר הנישואים והגירושים סוקרו רבות בצהובונים ובאמצעי תקשורת אחרים. בשנת 1989 נולד בנה השני של נילסן, קיליאן מרקוס גסטיאנו, ממערכת יחסים קצרה שניהלה עם שחקן הכדורגל מארק גסטיאנו, אליו גם התארסה ולאחר זמן מה השניים נפרדו.

בין השנים 1990 ו-1992 היא הייתה נשואה לצלם ובמאי הקולנוע סבסטיאן קופלנד (דודו של אורלנדו בלום). לנילסן נולדו שני בנים נוספים מבעלה הרביעי ראול מאייר, דאגלס אהרון (נולד ב-1993) וראול ג'וניור (נולד ב-1995).

ב-8 ביולי 2006 נישאה בפעם החמישית למתאייה דסי (יליד 1978) במלטה, והשניים התגוררו תחילה באיטליה, ובסוף 2010 עברו פאלם ספרינגס היוקרתית בקליפורניה, ארצות הברית. ב-28 במאי 2018 הודיעה נילסן כי היא בהיריון בפעם חמישית. ביוני אותה השנה היא ילדה את בתה הראשונה (לאחר ארבעה בנים) כשהיא בגיל 54.

== דיסקוגרפיה ==

* 1988 - Every Body Tells a Story
* 1992 - I'm the One... Nobody Else
* 2008 - Brigitte Nielsen (שחרור חוזר של I'm the One... Nobody Else ו-Every Body Tells a Story)

==קישורים חיצוניים==

* 

קטגוריה:ילידות 1963
קטגוריה:שחקניות קולנוע וטלוויזיה דניות
קטגוריה:דוגמניות דניות
קטגוריה:זמרות דניות
קטגוריה:זוכי פרס פטל הזהב: שחקנים
קטגוריה:מתחרי רוקדים עם כוכבים (גרמניה)
קטגוריה:מתחרי האח הגדול (בריטניה)
קטגוריה:דנים שנולדו ב-1963
מריה אנטוניה פרננדה, נסיכת ספרד

מריה אנטוניה פרננדה, נסיכת ספרד (בספרדית: María Antonia Fernanda de Borbón; 17 בנובמבר 1729 - 19 בספטמבר 1785), הייתה בתו של פליפה החמישי, מלך ספרד ואשתו של ויטוריו אמדאו השלישי, מלך סרדיניה.

==ביוגרפיה==
מריה אנטוניה פרננדה נולדה ב-17 בנובמבר 1729 במצודת סביליה, בזמן החתימה על הסכם סביליה שסיים את המלחמה האנגלו-ספרדית, לפליפה החמישי, מלך ספרד ואשתו השנייה אליזבטה פארנזה (הנצר האחרון למשפחת פארנזה) מפארמה, בתם של אודוארדו פארנזה, נסיך הכתר של פארמה ודורותיאה סופיה, רוזנת פפאלץ-נויבורג.

בצעירותה דובר שמריה אנטוניה פרננדה תתחתן עם לואי, דופן צרפת, ואילו אחיה האינפנטה פליפה מספרד יתחתן עם לואיז אליזבת, נסיכת צרפת, אולם אמה רצתה לחכות עד שהיא תתבגר, ומשום כך התחתנה אחותה מריה תרסה רפאלה, נסיכת ספרד עם לואי. לאחר מותה של אחותה בשנת 1746 ניסה אביה להעלות שוב את ההצעה, אולם לואי החמישה עשר, מלך צרפת סירב להצעה, ולואי התחתן עם מריה יוזפה, נסיכת סקסוניה.

ב-31 במאי 1750 התחתנה מריה אנטוניה פרננדה עם ויטוריו אמדאו, דוכס סבויה, בנישואים פוליטיים שנועדו לחזק את הקשר בין ממלכת ספרד וממלכת סרדיניה, לאחר שלחמו זה כנגד זה במלחמת הירושה האוסטרית. על אף היותם טיפוסים שונים זה מזה, היה לשניים קשר חזק ואמיץ, ונולדו להם 12 ילדים.

בשנת 1773 מת חמיה קרלו אמנואלה השלישי, מלך סרדיניה, ובעלה עלה לשלטון במקומו כויטוריו אמדאו השלישי, מלך סרדיניה. בשנת 1775 התחתן בנה קרלו אמנואלה, נסיך פיימונט עם מארי קלוטילד, נסיכת צרפת, עמה היה לה קשר מאוד חזק, וב-19 בספטמבר 1785 מתה מריה אנטוניה פרננדה בטירת מונקליירי בטורינו.

==משפחתה==
מריה אנטוניה פרננדה ומשפחתה
ב-31 במאי 1750 התחתנה מריה אנטוניה פרננדה עם ויטוריו אמדאו השלישי, מלך סרדיניה, ממנו היו לה 12 ילדים:
* קרלו אמנואלה (1751–1819).
* מריה אליזבטה קרלוטה (1752–1755).
* מריה ג'וזפינה (1753–1810).
* אמדאו אלסנדרו (1755–1755).
* מריה תרזה (1756–1805).
* מריה אנה (1757–1824).
* ויטוריו אמנואלה (1759–1824).
* מריה כריסטינה פרדיננדה (1760–1768).
* מאוריציו ג'וזפה (1762–1799).
* מריה קרולינה (1764–1782).
* קרלו פליצ'ה (1765–1831).
* ג'וזפה (1766–1802).

==אילן יוחסין==

==קישורים חיצוניים==

* 

קטגוריה:בית בורבון
קטגוריה:ילידות 1729
קטגוריה:נפטרות ב-1785
הארכידוכס פרדיננד, דוכס ברייזגאו

הארכידוכס פרדיננד, דוכס ברייזגאו (בגרמנית: Ferdinand von Österreich; 1 ביוני 1754 - 24 בדצמבר 1806), היה מייסד בית אוסטריה-אסטה ומושל דוכסות מילאנו בין השנים 1765–1796. כמו כן פרדיננד היה גם היורש של דוכסות מודנה, אך הוא מעולם לא שלט בה, בשל המלחמות הנפוליאוניות.

==ביוגרפיה==
פרדיננד נולד ב-1 ביוני 1754 בארמון שנברון, וינה, בירת האימפריה ההבסבורגית, לפרנץ הראשון, קיסר האימפריה הרומית הקדושה ולמריה תרזה.

בשנת 1763 נחתם הסכם בין ארקולה השלישי ד'אסטה, דוכס מודנה למריה תרזה, ובו נקבע שפרדיננד יתחתן עם מריה ביאטריצ'ה ד'אסטה, בתו היחידה של ארקולה, ובכך ייהפך ליורשו. ההסכם ביטל הסכם קודם משנת 1753, שקבע שאחיו הגדול לאופולד, ארכידוכס אוסטריה היה אמור לירש את דוכסות מודנה, משום שבשנת 1761 הפך לאופולד ליורש הדוכסות הגדולה של טוסקנה.

בשנת 1765 מונה פרדיננד למושל דוכסות מילאנו, ובשנת 1771 אישר הדיאט הקיסרי את ההסכם עם דוכס מודנה, וב-15 באוקטובר אותה שנה התחתן פרדיננד עם מריה ביאטריצ'ה ד'אסטה.

בשנת 1796, בעקבות פלישת נפוליאון למילאנו נמלטה המשפחה מפני הכוחות הצרפתים. גם חמיו ארקולה השלישי ד'אסטה, דוכס מודנה ברח ממודנה, שהצטרפה לרפובליקה הצ'יסאלפינית.

בהסכם קמפו פורמיו בשנת 1797, הוענקה לארקולה השלישי דוכסות ברייזגאו, אזור בדרום מערב גרמניה שהשתייך לבית הבסבורג. בשנת 1803 מת ארקולה השלישי, ופרדיננד קיבל את התואר "דוכס ברייזגאו", וכן קיבל את הטענה לדוכסות מודנה. בחוזה פרסבורג בשנת 1805 ויתר פרדיננד על דוכסות ברייזגאו שצורפה לדוכסות הגדולה של באדן, וב-24 בדצמבר 1806 מת פרדיננד ונקבר בקריפטה הקיסרית בווינה.

בשנת 1814 ניתנה דוכסות מודנה בקונגרס וינה לבנו הבכור של פרדיננד - פרנץ הרביעי, דוכס מודנה.

==משפחתו==
ב-15 באוקטובר 1771 התחתן פרדיננד עם מריה ביאטריצ'ה ד'אסטה, דוכסית מאסה, בתם של ארקולה השלישי ד'אסטה, דוכס מודנה ומריה תרזה צ'יבו-מאלספינה, דוכסית מאסה, ממנה נולדו לו 10 ילדים:
* יוזף פרנץ, ארכידוכס אוסטריה-אסטה (1772)
* מריה תרזה מאוסטריה-אסטה, מלכת סרדיניה (1773–1832), התחתנה עם ויטוריו אמנואלה הראשון, מלך סרדיניה
* יוזפה, ארכידוכסית אוסטריה-אסטה (1775–1777
* מריה לאופולדינה, ארכידוכסית אוסטריה-אסטה (1776–1848), התחתנה עם קרל תאודור, הנסיך הבוחר מבוואריה
* פרנץ הרביעי, דוכס מודנה (1779–1846), התחתן עם מריה ביאטריצ'ה, נסיכת סבויה
* פרדיננד קרל יוזף, ארכידוכס אוסטריה-אסטה (1781–1850)
* מקסימיליאן יוזף, ארכידוכס אוסטריה-אסטה (1782–1863)
* מריה אנטוניה, ארכידוכסית אוסטריה-אסטה (1784–1786
* קרל, ארכידוכס אוסטריה-אסטה (1785–1809)
* מריה לודוויקה, ארכידוכסית אוסטריה-אסטה (1787–1816), התחתנה עם פרנץ הראשון, קיסר אוסטריה

== אילן יוחסין ==

==קישורים חיצוניים==

קטגוריה:בית הבסבורג
קטגוריה:דוכסי מילאנו
קטגוריה:בית אוסטריה-אסטה
קטגוריה:ילידי 1754
קטגוריה:נפטרים ב-1806
כלא סיידנאיא

כלא סיידנאיא (בערבית: سجن صيدنايا) הוא כלא צבאי ליד דמשק בסוריה המופעל על ידי משטר בשאר אל-אסד. בית הכלא משמש לכליאת אלפי אסירים, הן עצירים אזרחיים והן אנשי האופוזיציה נגד הממשל.

בשנת 2016 המכון לארכיטקטורה פורנזית ערך מחקר בשיתוף פעולה עם אמנסטי אינטרנשיונל, על בית הכלא שהתבסס על ראיונות עם עצורים ששרדו את השהות בכלא. במשך רוב זמן שהותם במקום, האסירים הוחזקו בחושך כשעיניהם קשורות. החקירה התמקדה, לפיכך, ב"עדויות שמיעה" שלהם, שתרגמו את החלל לצלילים, וכעת תורגמו מחדש למודל אדריכלי דיגיטלי ששחזר את מבנה בית הסוהר הידוע לשמצה. חוקרי המכון הבינו שבעזרת בניית מודל אדריכלי דיגיטלי מפורט, מהסוג בו משתמשים ארכיטקטים כדי להציג ללקוחותיהם את המראה העתידי של בתיהם, ניתן לא רק לשחזר אלימות שהופעלה על חללים, אלא גם לסייע לעדים לשחזר אירועים. המודל הופך לטכניקת היזכרות ולבמה עליה ניתן להניח פיסות זיכרון. בעזרת המודל שהם לאט לאט בונים, העדים יכולים לנוע מחדש בחלל הן של המבנה והן של הזיכרון שלהם.

אמנסטי אינטרנשיונל העריך בפברואר 2017 כי: .

על פי משרד החוץ האמריקאי, נבנתה שם משרפה המשמשת לשריפת גופות המוצאים להורג, במטרה להעלים את הראיות להוצאות להורג ההמוניות בכלא.

==הערות שוליים==

קטגוריה:בתי סוהר צבאיים
קטגוריה:מלחמת האזרחים בסוריה
קטגוריה:סוריה: מבנים
ניר ריכליס

ניר ריכליס (נולד ב-21 ביוני 1963) הוא שחקן כדורסל עבר ישראלי. גובהו 2.04 מטר, שיחק בתפקיד פורוורד.

==ביוגרפיה==
ריכליס גדל במחלקת הנוער של מכבי רמת גן. שיחק בקבוצה הבוגרת בין השנים 1980–1986. בעונת 1986/1987 הוא שיחק במכללת לונג איילנד. לאחר עונה חזר לרמת גן ושיחק בשורותיה שנתיים נוספות. לאחר מכן עבר להפועל תל אביב בה שיחק 3 עונות רצופות. ב-1992 חזר לרמת גן לתקופה של 3 עונות נוספות, ושיחק עונה אחת בהפועל צפת ובבני הרצליה עונה אחת, עד לשנת 1997. ב-16 עונות קלע 2227 נקודות בליגה הראשונה, מתוכן 1771 ברמת גן, והוא ניצב במקום השמיני בכל הזמנים בדירוג הקלעים בתולדות המועדון. לאחר שסיים לשחק בליגה הלאומית, הוא שיחק גם בליגות נמוכות, בין היתר בהפועל עפולה, בית"ר רמת גן מ.ס רמת אפעל, מכבי גני תקווה, ואליצור גבעתיים.
ריכליס הופיע 36 פעמים במדי הנבחרת בהן קלע 42 נקודות. הוא היה חלק מסגל הנבחרת לאליפות העולם ב-1986 שנערכה בספרד, בה הגיעה הנבחרת למקום השביעי, והשתתף במשחק אחד בלבד. לאחר פרישתו ממשחק הוא משמש כיועץ נדל"ן. נשוי ואב לשניים, מתגורר בגבעתיים.

==קישורים חיצוניים==

* 

==הערות שוליים==

קטגוריה:כדורסלני נבחרת ישראל
קטגוריה:כדורסלני מכבי עירוני רמת גן
קטגוריה:כדורסלני הפועל תל אביב
קטגוריה:כדורסלני בני הרצליה
קטגוריה:ישראלים שנולדו ב-1963